# data[].attributes.body
Gisèle Pélicot je bila večkrat omamljena in posiljena, ne da bi se tega zavedala.

# data[].attributes.body
Med letoma 2011 in 2020.

# data[].attributes.body
V njenem domu v Mazanu v Franciji.

# data[].attributes.body
Dominique Pélicot je ženo omamljal z zdravili, ki jih je na skrivaj vmešal v njen večerni obrok ali pijačo.

Ko je zaradi zdravil izgubila zavest, jo je posilil. Posilstva je omogočil tudi drugim moškim, s katerimi je stopil v stik preko foruma ''A son insu'' (prevod: brez njene vednosti) na spletni strani Coco.

# data[].attributes.body
Dominique je svojo ženo na skrivaj omamljal z zdravili (antidepresivi in uspavalnimi tabletami), ki jih je prejemala od svojega zdravnika. Največkrat je uporabljal zdravilo Temesta, ki je pri Gisèle povzročil izgubo zavesti. Za snemanje posilstev je uporabljal elektronske naprave, kot so kamere in računalniki.

# data[].attributes.body
Dominique Pélicot, rojen leta 1952, mož Gisèle Pélicot - glavni osumljenec. Pred upokojitvijo je delal kot električist in nepremičninski posrednik ter ustanovil številna podjetja, ki so kasneje propadla.

# data[].attributes.body
Dominique je na sojenju v svoj zagovor omenjal težko otroštvo in povedal, da je bil tudi sam žrtev posilstva, ko je bil star 9 let.

Glavni razlog pa je bil seksualni motiv. Leta 2010 je Dominique preko spleta spoznal zdravstvenega tehnika, ki mu je predlagal, naj svojo ženo omami s pomirjevali in mu tudi razložil kako naj to stori ter mu dejal, naj nato deli posnetke. Dominique je na sojenju dejal, da je nato to postala njegova perverzija in odvisnost. Snemal je iz zadovoljstva, kot tudi za to, da se je zavaroval pred moškimi, ki so spolno zlorabljali njegovo ženo.

# data[].attributes.body
Dominique Pélicot je preko spletne strani Coco navezal stik z drugimi moškimi, s katerim se je dogovoril za posilstvo njegove omamljene žene. Preiskovalci so iz najdenih fotografij in videoposnetkov uspeli uspešno identificirati še 50 sostorilcev (med drugim so to bili lokalni mestni svetniki, zdravstveni delavci, nekdanji policist, paznik v zaporu, vojak, gasilec, itd.), ki so bili v času aretacije stari od 26 do 73 let. Mož je posiljevalcem naročil, naj se ob storitvi dejanja izogibajo kakršnim koli parfumom, dišavam ali cigaretnemu dimu, da z vonjem ne bi predramili njegove žene.

Več kot 30 drugih moških, ki so bili na spornih posnetkih, niso uspeli identificirati in izslediti.

# data[].attributes.body
Žrtev omamljanja in posilstev je bila Gisèle Pélicot, rojena leta 1952. S pomočjo najdenih fotografij in videoposnetkov so preiskovalci odkrili, da je bila omamljena in posiljena vsaj 92-krat.

Preiskovalci so na najdenih fotografijah identificirali tudi Dominiquevo hčerko Caroline, ki je bila na fotografijah speča in napol gola, prav tako pa tudi njegovi dve snahi. Zaenkrat ni dokazov, da bi omenjene Dominique tudi spolno zlorabljal.

Dominique Pélicot je kot žrtve izbiral ženske, ki so mu bile blizu (zaradi sorodstvenih vezi) in zato tudi lahko dostopne.

# data[].attributes.body
V letu 2020 je varnostnik v lokalni trgovini zalotil Dominiqueja Pélicota, ki je na skrivaj snemal ženskam pod krila. O dogodku je bila obveščena policija, ki je prevzela primer in Dominiqueju pri hišni preiskavi zasegla elektronske naprave. Pri preiskavi njegovega računalnika je bilo najdenih okrog 20 tisoč fotografij in posnetkov, za katere je obstajal sum, da prikazujejo spolne zlorabe omamljenih žensk.

# data[].attributes.body
Novembra 2020 je bila Gisèle Pélicot skupaj z njenim možem vabljena na razgovor na policijsko postajo. Preiskovalci so z njo opravili ločen razgovor. V razgovoru so jo spraševali glede njenega odnosa z možem, spolnosti, rutine pred spanjem in izkušenj z različnimi spolnimi praksami. Po približno eni uri ji je policist pokazal fotografijo, na kateri sta bila moški in nezavestna ženska. Oseb na fotografiji sprva ni prepoznala. Ko pa jo je policist vprašal, ali sta na fotografiji njena postelja in nočna omarica, je Gisèle ugotovila, da je nezavestna ženska, ki je na fotografiji, ona. Policist ji je pokazal še dve fotografiji, na katerih se je prepoznala in videla, da jo neznani moški posiljuje, medtem ko je ona nezavestna. Nato je policista zaprosila, da ji fotografij ne kaže več, saj ni več zmogla nadaljevati razgovora. Zaradi suma, da je Dominique svojo ženo omamljal in jo nato posiljeval, prav tako pa je posilstva svoje omamljene žene omogočal drugim moškim, so mu policisti odredili pridržanje, nato pa je v priporu ostal do konca sojenja.

# data[].attributes.body
Dominique Pélicot je bil 19. decembra 2024 obsojen in spoznan za krivega posilstev svoje žene Gisèle Pélicot, omamljanja svoje žene, posredovanja pri posilstvih, pomoči pri posilstvu žene drugega obtoženca, nezakonitega snemanja in fotografiranja svoje žene, hčerke in dveh snah ter posredovanja teh fotografij drugim osebam. Prejel je najvišjo, 20-letno zaporno kazen.

Obsojenih je bilo tudi vseh preostalih 50 soobtoženih moških, ki so posilili omamljeno Gisèle Pélicot, in sicer jih je sodišče obsodilo na zaporne kazni od 3 do 15 let.

Preiskava primera Gisèle Pélicot je vodila tudi do aretacije Isaaca Steidla, lastnika spletne strani Coco, na kateri se je Dominique Pélicot z drugimi moški dogovarjal za posilstva svoje žene. Spletna stran je bila ukinjena, preiskava pa je privedla do zaznave več kot 23.000 kaznivih dejanj in 480 žrtev. Preiskava še vedno poteka.

Prav tako so preiskovalci ponovno odprli še dva stara nerešena primera, kjer je Dominique Pélicot sedaj glavni osumljenec, in sicer posilstvo in umor nepremičninske agentke v Parizu leta 1991 ter poskus umora ženske v predmestju Pariza leta 1999.

# data[].attributes.body
Dotični primer lepo prikazuje pomembnost dobre in temeljite policijske preiskave. Ravno zaradi pravilne izvedbe preiskave primera, ko je Dominique Pélicot nezakonito snemal ženske v lokalni trgovini, in kasnejše izvedbe hišne preiskave, je prišlo do razkritja drugih, hujših kaznivih dejanj. Kljub temu, da so policisti na računalniku osumljenca našli okrog 20 tisoč spornih fotografij in videoposnetkov, so v relativno kratkem času pridobili dovolj dokazov, da so lahko Dominiqueju odvzeli prostost. V preiskavi in pri pregledu spornih datotek so prepoznali lokacijo nastanka fotografij (posteljo in nočno omarico), prav tako pa so prepoznali tudi Gisèle Pélicot in njeno hčerko Caroline (na podlagi znamenja na licu). Iz spornih datotek so uspeli identificirati 50 osumljencev, ki so posilili omamljeno Gisèle, prav tako so uspeli zavarovati tudi korespondenco med osumljenci ter identificirati tudi druge žrtve drugih kaznivih dejanj (eden izmed sostorilcev je omamil in posilil tudi svojo ženo). Policijska preiskava je vodila tudi do aretacije lastnika spletne strani Coco in njene ukinitve, saj so jo uporabljali tako posiljevalci, kot tudi pedofili, morilci, preprodajalci droge in zvodniki.

Policijsko preiskavo ocenjujem kot zelo dobro in uspešno, pri analizi nisem ugotovila nepravilnosti pri preiskavi.

# data[].attributes.body
Stereotipi glede posilstev in spolnega nasilja so globoko zakoreninjeni v družbi in pogosto vplivajo na (napačno) dojemanje storilcev, žrtev in okoliščnih teh dejanj.

Kot nekaj najpogostejših stereotipov bi lahko izpostavili:

1. Žrtev je storilca izzivala - eden najbolj razširjenih in najstarejših stereotipov je zagotovo ta, da je žrtev sama kriva za posilstvo, saj je storilca izzivala s svojim načinom obnašanja, vedenja in s komunikacijo.

2. Posiljujejo samo neznanci v temnih, odročnih ulicah ali parkih - veliko ljudi verjame, da se večina posilstev zgodi v odročnih in temnih območjih, storilci teh dejanj pa so neznanci. Večina spolnega nasilja se žal zgodi med družinskimi člani, znanci ali partnerji.

3. Storilci so ''pošasti'' že na videz in po obnašanju - posiljevalci in spolni predatorji so velikokrat na videz povsem običajni ljudje, z različnim življenjskim slogom, stopnjo izobrazbe in videzom. Lahko so na primer visoko izobraženi ljudje, z ljubečo družino in širokim krogom prijateljev.

4. Pri posilstvu je vedno uporabljena fizična sila - številni menijo, da bi se vsaka ''prava'' žrtev posilstva fizično upirala in da posiljevalec vedno uporabi fizično silo. Vendar pa so se mnoge žrtve nezmožne braniti zaradi strahu, šoka ali omamljanja. Ravno zaradi teh okoliščin se lahko zgodi, da na žrtvi ni vidnih fizičnih poškodb po dejanju.

Vsi omenjeni stereotipi podajajo napačno predstavo o žrtvah in storilcih kaznivih dejanj zoper spolno nedotakljivost, vendar so žal še vedno prisotni v družbi. Tudi iz primera Gisèle Pélicot lahko vidimo, da noben izmed teh stereotipov v njenem primeru ne drži.

# data[].attributes.body
V predkazenskem postopku bi lahko preiskovalci za analizo fotografij in videoposnetkov uporabili tehnologijo za prepoznavanje obrazov (angl. facial recognition technology), ki omogoča identifikacijo oseb na podlagi biometričnih značilnosti, kot so oblika obraza, razdalja med očmi, oblika nosu in podobno. Gre za orodje, ki iz fotografij ali videoposnetkov, z algoritmi in pomočjo umetne inteligence identificira posameznike s primerjavo podatkov v obstoječih podatkovnih bazah in javno dostopnimi fotografijami na spletu (tudi posnetki varnostnih kamer) in socialnih omrežjih. V Evropi se omenjena tehnologija uporablja le izjemoma in je zelo strogo regulirana (večinoma se primerjave s fotografijami iz socialnih omrežij in posnetki varnostnih kamer ne sme izvajati), medtem ko je v ZDA njena uporaba pogostejša in manj regulirana.

# data[].attributes.body
Gisèle Pélicot se je odločila, da se odpove zasebnemu sojenju in anonimnosti. Vse od začetka je vztrajala pri javnem sojenju, v znak solidarnosti do žensk, ki niso prepoznane kot žrtve spolnih zlorab ter tudi v opomin na spolne zlorabe s pomočjo drog. Njena zgodba in sodni proces sta postala znana po vsem svetu. Postala je simbol feminizma in upora proti spolnemu nasilju nad ženskami.

# data[].attributes.body
SPLETNI PORTALI:

https://www.24ur.com/

https://www.rtvslo.si/

https://www.bbc.com/

ČASOPISI:

Delo

Dnevnik

Slovenske novice

OBDOBJE:

od 1. 1. 2024 do 28. 1. 2025

# data[].attributes.body
A. J. (20. 11. 2024). Omamljeno ženo ponujal drugim, hčerko zlorabljal. Slovenske novice, 34(314), 14.

G. V. (17. 9. 2024). Francoz priznal, da je omamljal svojo ženo in novačil moške za množična posilstva. MMC RTV SLO. https://www.rtvslo.si/svet/evropa/francoz-priznal-da-je-omamljal-svojo-zeno-in-novacil-moske-za-mnozicna-posilstva/721327

Gozzi, L. (11. 12. 2024). The 50 men accused in mass rape of Gisèle Pelicot. BBC. https://www.bbc.com/news/articles/cr7vvj8gymyo

K. K. (19. 12. 2024). 'Ni mi žal, da sem se odrekla anonimnosti. Naj javnost vidi, kaj se dogaja'. 24ur.com. https://www.24ur.com/novice/tujina/francija-v-pricakovanju-sodbe-pelicotu-ki-je-organiziral-mnozicna-posilstva-svoje-zene.html

K. S. (23. 10. 2024). Gisèle Pelicot: "Sram bi morali občutiti posiljevalci, ne pa me, žrtve". MMC RTV SLO. https://www.rtvslo.si/svet/evropa/gisele-pelicot-sram-bi-morali-obcutiti-posiljevalci-ne-pa-me-zrtve/725284

Krivec, T. (6. 9. 2024). Francozinja, ki jo je na pobudo moža posililo več kot 80 moških: Z mano so delali kot z vrečo za smeti. Dnevnik. https://www.dnevnik.si/novice/kronika/francozinja-ki-jo-je-na-pobudo-moza-posililo-vec-kot-80-moskih-z-mano-so-delali-kot-z-vreco-smeti-2690822/

Krivec, T. (9. 1. 2025). Stran, kjer je Pelicot iskal posiljevalce, uporabljali tudi morilci in pedofili. Dnevnik. https://www.dnevnik.si/novice/kronika/stran-prek-katere-je-pelicot-iskal-posiljevalce-uporabljali-tudi-morilci-in-pedofili-2711180-2711180/

N. L. (23. 10. 2024). 'Posiljevalci niso zgolj osebe, ki jih srečaš ponoči v temi, lahko so v tvoji družini'. 24ur.com. https://www.24ur.com/novice/tujina/gisele-pelicot.html

Petdeset moških in ženska, ki je snela sončna očala. (14. 12. 2024). Delo, 66(289), 32.

Policija aretirala ustanovitelja spletne strani Coco. (10. 1. 2025). Delo, 67(07), 20.

Schofield, H. (5. 9. 2024). Woman describes horror of learning husband drugged her so others could rape her. BBC. https://www.bbc.com/news/articles/cd9dwxexp77o

# data[].attributes.headline
Prijatelji so ju opisovali kot popoln par.

# data[].attributes.subject
Prijatelji so ju opisovali kot popoln par.

# data[].attributes.body
Gisèle Pélicot se je z Dominiqueom Pélicotom poročila, ko sta bila stara 21 let. Gisèle je verjela, da živi v srečnem zakonu in ljubeči družini s tremi otroci in sedmimi vnuki. Gisèle in Dominique sta živela v hiši z bazenom v Mazanu, majhnem mestu v južni Franciji.